Република Србија

Општина Житорађа

Број 111-690/2025-01

Датум 12.03.2025.године

На основу члана 79. став 2. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21и 92/23) и члана 3. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”,број 107/23), Начелница општинске управе општине Житорађа, дана 12.03.2025.године, доноси

**РЕШЕЊЕ**

**о пријему приправника у радни однос на одређено време ради обављања приправничког стажа у Општинској управи општине Житорађа**

1. Попуњавају се радна места пријемом приправника у радни однос на одређено време и то : **Координатор за локално-економски развој у области привреде, туризма, привлачења инвестиција и послови у области спорта**“. Звање млађи саветник, број службеника: 1 , под редним бројем 10 и радно место „**Послови вођења јавних инвестиција**“, Звање: млађи саветник, Број службеника 1 под редним бројем 11. у Правилнику о организацији и систематизацији радних места у општинској управи и општинском правобранилаштву општине Житорађа.

2.Извршилачко радно место наведено у тачки 1.овог диспозитива попуниће се путем ЈАВНОГ конкурса.

О б р а з л о ж е њ е

Законом о запосленима у аутономним покрајинама и јединицама локалне самоуправе, чланом 79. став 1. прописано је да радно место може да се попуни када се испуне два услова: да је радно место предвиђено Правилником и да се његово попуњавање уклапа у донесени кадровски план.

Радно место из тачке 1. овог решења предвиђено је Правилником о организацији и систематизацији радних места у општинској управи и општинском правобранилаштву општине Житорађа , бр. 110-2414/2024-01, од 31.10.2024. године и изменом и допуном 110-238/2025-01 од 30.01.2025.године и Попуњавање наведеног радног места је предвиђено Кадровским планом Општине Житорађа,чиме су испуњени услови из члана 79. Закона о запосленима у аутономним покрајинама и јединицама локалне самоуправе.

За попуњавање радног места добијена је сагласност Комисије за давање сагласности за ново запошљавање и додатно радно ангажовање код корисника јавних средстава, закључком број:112-12825/2024 од 25.12.2024.године, а средства за плату и припадајуће порезе и доприносе су обезбеђена у буџету општине Житорађа , раздео 5, позиција 23 и 24.

Чланом 94. Закона, прописано је да се јaвни кoнкурс спрoвoди рaди пoпуњaвaњa рaдних мeстa службeникa и нaмeштeникa, кao и зa приjeм припрaвникa..

Чланом 8. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, прописано је да се за пријем приправника у радни однос на неодређено време спроводи јавни конкурс.

На основу наведеног одлучено је као у изреци решења.

Решење доставити:

- јединици за управљање људским ресурсима

- архиви

Начелница ОУ Житорађа

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_